
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5P/34/2026 3826201593 04. 06. 2026 JUDr. Klaudia Šišková ECLI:SK:OSPD:2026:3826201593.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Klaudiou Šiškovou v právnej veci navrhovateľa: A. B., nar. XX.X.XXXX, bytom C., D. XXX/XX, zastúpený JUDr. Pavlom Gráčikom, advokátom v Nitre, Farská 1337/40, IČO: 51 721 554, proti manželke: E. B. B., nar. X.XX.XXXX, bytom C., D. XXX/XX, zastúpená Advokátska kancelária JUDr. Marek Mäsiar, s.r.o., so sídlom v Prievidzi, Námestie slobody 9/22, IČO: 57 240 159, o rozvod manželstva a úpravu práv a povinností k malol. dieťaťu: A. B., nar. XX.XX.XXXX, zastúpeného Úradom práce, sociálnych vecí a rodiny Prievidza - OSV ako kolíznym opatrovníkom, takto rozhodol: I. Súd manželstvo A. B. a E. B. B., F. G., uzavreté dňa XX.X.XXXX v Handlovej, zapísané v Knihe manželstiev matričného úradu Handlová, vo zväzku XX, ročník XXXX, na strane XXX, pod poradovým číslom XX, r o z v á d z a . II. Súd
s c h v a ľ u j e uzavretú rodičovskú dohodu v nasledovnom znení:
Malol. A. B., nar. XX.XX.XXXX, sa zveruje na čas po rozvode manželstva do striedavej osobnej starostlivosti oboch rodičov s tým, že matka a otec sa zaväzujú zabezpečovať osobnú starostlivosť o malol. dieťa striedavo v týždňových intervaloch, a to tak, že matka dieťaťa bude zabezpečovať osobnú starostlivosť o dieťa od pondelka v párnom kalendárnom týždni od 16:00 hod. do pondelka v nepárnom kalendárnom týždni do 16:00 hod. a následne otec dieťaťa bude zabezpečovať osobnú starostlivosť o dieťa od pondelka v nepárnom kalendárnom týždni od 16:00 hod. do pondelka v párnom kalendárnom týždni do 16:00 hod. Rodičia sa zaväzujú odovzdávať si malol. dieťa v stanovenom čase v školskom zariadení, ktoré maloletý navštevuje; v prípade neprítomnosti dieťaťa v školskom zariadení sa zaväzujú odovzdávať si malol. dieťa v stanovenom čase v mieste bydliska toho rodiča, ktorého výkon osobnej starostlivosti o dieťa v daný moment začína. Zastupovať v bežných veciach a spravovať majetok maloletého budú obaja rodičia, každý samostatne. Otec dieťaťa sa zaväzuje platiť výživné na malol. A. vo výške 100,- eur mesačne, vždy do posledného dňa predchádzajúceho mesiaca vopred, do rúk matky, s účinnosťou od právoplatnosti rozsudku o rozvode manželstva. III. Vo zvyšnej časti súd konanie z a s t a v u j e . IV. Žiaden z účastníkov nemá nárok na náhradu trov konania. odôvodnenie: Podľa § 221 písm. a) Civilného sporového poriadku a § 2 ods. 1 Civilného mimosporového poriadku rozsudok odôvodnenie neobsahuje.
Poučenie: Proti tomuto rozsudku odvolanie nemožno podať, pretože účastníci sa práva podať odvolanie voči rozsudku výslovne vzdali po vyhlásení rozhodnutia (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP). Manžel, ktorý pri uzavretí manželstva prijal priezvisko druhého manžela, ako spoločné priezvisko, môže do troch mesiacov po právoplatnosti rozhodnutia o rozvode oznámiť príslušnému matričnému úradu, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

